Príloha č. 2 k výzve  						                 Spis č.:A/2012/23251

Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.2 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 26/2001 a jej dodatku č. 1.

Zákazka na poskytnutie služieb s názvom: PROJEKCIA - KOŠICKÉ VIANOCE 2012

Postup pri zákazke s nízkou hodnotou typu A.2 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:
1)	Podmienky účasti sú nasledovné:  
   1.1.   Uchádzač musí byť oprávnený poskytovať požadované služby.
1.2.   Uchádzač má preukázať, že poskytol svoje služby na veľkých verejných outdoorových 
         podujatiach za posledné 3 roky s účasťou súhrne nad 15 000 ľudí,  pričom na jedno 
         vystúpenie bol minimálny počet 3000 ľudí. 
1.3    Uchádzač má preukázať, že vlastní alebo má v prenájme technické príslušenstvo podľa  
         Prílohy č. 1 k výzve a že má, z dôvodu bezpečnosti, platné certifikáty ku všetkým    
         technickým zariadeniam.

Uchádzač musí v prvej etape na preukázanie splnenia podmienok účasti predložiť nasledovné doklady:
1.1.	výpis z obchodného registra/alebo živnostenský list/ alebo potvrdenie o pridelení IČO/DIČ vo fotokópii, resp. zaslať e-mailom  ako oskenovaný,
1.2.	zoznam s referenciami o poskytnutých službách. Je nutné napísať názov akcie, termín a miesto konania, názov organizátora aj s kontaktnými osobami (meno, mailový a telefonický kontakt na osobu, ktorá akciu organizovala),
1.3.	čestné vyhlásenie o tom, že uchádzač je vlastníkom /resp. má nájomnú zmluvu s niekým, kto mu poskytne v dňoch 5. 12. 2012 a 31. 12. 2012/ nasledujúcu techniku:
o	plnofarebnú LED obrazovku ( full color display) s rozlíšením 16 mm a vyšším s možnosťou prezentácie videa a  fotiek  o rozmere 4 m x 3 m – minimálna pozorovateľná vzdialenosť 10 m 
o	2 ks projekčné plátno na spätnú projekciu o rozmer 4 m x 3 m zavesené po bokoch zastrešenia
o	2 ks profesionálnych projektorov o svietivosti min. 10 000 Ansi Lumen
o	2 ks profesionálnych kamier s obsluhou /kameraman a pomocná sila/ , strihová réžia s možnosťou stmievania a prelínania obrazov, profesionálnu obsluhu strihového zariadenia

Čestné vyhlásenia podľa bodu 1.3. vyhotoví štatutárny zástupca uchádzača a doručí ho v písomnej forme osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice s označením: SÚŤAŽ: „PROJEKCIA - KOŠICKÉ VIANOCE 2012 -  NEOTVÁRAŤ“
Ostané doklady uchádzač zašle výlučne na e-mailovú adresu pre doklady:2012.23251A@kosice.sk.
Ak niektoré požadované doklady nie sú vydávané v elektronickej podobe, alebo nie je ich možné
poslať e-mailom, doručia sa verejnému obstarávateľovi v stanovenej lehote v uzatvorenej obálke
s uvedením s označením – SÚŤAŽ: „PROJEKCIA - KOŠICKÉ VIANOCE 2012 -  NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. Doklady môžu byť staršie ako 3 mesiace pokiaľ sú aktuálne a platné. 
Úspešný uchádzač predloží požadované doklady v origináli alebo v overenej kópii k nahliadnutiu.

2)	Termín na predloženie dokladov je do: 23.11.2012 do 11:00 hod.
3)	Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto Postupu, takéto doklady nebudú brané do úvahy a nebudú posudzované.
4)	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  

B.	Druhá etapa:
1)	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky.
2)	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
3)	Ponuku, t. j. doplnenú výzvu verejného obstarávateľa uchádzač zašle výlučne na e-mailovú adresu uvedenú pre ponuky vo výzve. Cena predmetu zákazky nesmie prekročiť stanovenú výšku s DPH: 9 000 € 
4)	Ponuky zaslané po termíne alebo na inú e-mailovú adresu  nebudú vyhodnocované.
5)	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa alebo nebude úplná, takáto ponuka nebude braná do úvahy/ nebude vyhodnocovaná.
6)	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií. 
7)	Kritériom na hodnotenie ponúk je:  najnižšia cena

Úspešný uchádzač predloží požadované doklady v origináli alebo v overenej kópii k nahliadnutiu.